Diari Oficial de la Generalitat Valenciana


Sumari del DOGV 8136, del 27-09-2017 (2017/8381)

RESOLUCIÓ de 21 de setembre de 2017, del director general de Responsabilitat Social i Foment de l'Autogovern, per la qual es concedeixen tres subvencions destinades a associacions, fundacions i altres entitats i organitzacions sense ànim de lucre de la Comunitat Valenciana, per a la realització d'actuacions relacionades amb la formació i divulgació en matèria de responsabilitat social durant l'exercici 2017, i s'adopta una altra decisió en el marc de l'Ordre 6/2016, de 14 de setembre, i de la Resolució de 3 d'abril de 2017, ambdues de la Conselleria de Transparència, Responsabilitat Social, Participació i Cooperació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8136

Data del DOGV
:   27-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8381


Data del document
:   21-09-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública
    * participació social

RESOLUCIÓ de 21 de setembre de 2017, del director general de Responsabilitat Social i Foment de l'Autogovern, per la qual es concedeixen tres subvencions destinades a associacions, fundacions i altres entitats i organitzacions sense ànim de lucre de la Comunitat Valenciana, per a la realització d'actuacions relacionades amb la formació i divulgació en matèria de responsabilitat social durant l'exercici 2017, i s'adopta una altra decisió en el marc de l'Ordre 6/2016, de 14 de setembre, i de la Resolució de 3 d'abril de 2017, ambdues de la Conselleria de Transparència, Responsabilitat Social, Participació i Cooperació. [2017/8381]  
Vistes les actuacions realitzades per a la tramitació i resolució de quatre expedients incoats com a conseqüència de les sol·licituds presentades en el marc de l'Ordre 6/2016, de 14 de setembre, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de subvencions destinades a associacions, fundacions i altres entitats i organitzacions sense ànim de lucre de la Comunitat Valenciana, per a la realització d'actuacions relacionades amb la formació i divulgació en matèria de responsabilitat social (DOGV 7874, 15.09.2016), en relació amb la Resolució de 3 d'abril de 2017, de la mateixa Conselleria, per la qual es convoca la concessió de les subvencions esmentades per a l'exercici 2017 (DOGV 8017, 07.04.2017), es dicta la present resolució basant-se en els següents:  
  
  
Antecedents de fet  
  
Primer. Mitjançant l'Ordre 6/2016, de 14 de setembre, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a associacions, fundacions i altres entitats i organitzacions sense ànim de lucre de la Comunitat Valenciana, per a la realització d'actuacions relacionades amb la formació i divulgació en matèria de responsabilitat social.  
En el marc establit per les dites bases reguladores, a través de la Resolució de 3 d'abril de 2017, de la mateixa Conselleria, es va convocar la concessió de les subvencions esmentades per a l'exercici 2017.  
  
Segon. De conformitat amb el punt 1 de l'apartat cinqué de l'esmentada resolució de convocatòria, el termini de presentació de sol·licituds va finalitzar el 8 de maig de 2017, havent concorregut a la convocatòria vuitanta sol·licituds.  
  
Tercer. Complits tots els tràmits pertinents, en el DOGV número 8106, de 16 d'agost de 2017, es va publicar la Resolució d'11 d'agost de 2017, del director general de Responsabilitat Social i Foment de l'Autogovern, per la qual es concedeixen subvencions destinades a associacions, fundacions i altres entitats i organitzacions sense ànim de lucre de la Comunitat Valenciana, per a la realització d'actuacions relacionades amb la formació i divulgació en matèria de responsabilitat social durant l'exercici 2017, i s'adopten altres decisions en el marc de l'Ordre 6/2016, de 14 de setembre, i de la Resolució de 3 d'abril de 2017, ambdues de la Conselleria de Transparència, Responsabilitat Social, Participació i Cooperació.  
  
Quart. La Resolució esmentada establia expressament en el seu antecedent de fet quart que: «respecte a l'entitat Associació Més Responsables, la Comissió d'Avaluació va acordar que seria objecte de valoració en una reunió posterior, ja que en el moment de la reunió de data 31 de juliol, a l'entitat encara no se li havia pogut notificar el tràmit d'audiència, després de dos intents infructuosos de notificació, estant en tramitació l'anunci de publicació en el Boletín Oficial del Estado.»  
Al seu torn establia en el seu antecedent de fet cinqué que: «l'òrgan instructor, després d'efectuar la consulta interactiva del compliment de les obligacions tributàries i davant la Seguretat Social, efectua requeriments a les entitats Federació Valenciana d'Empresaris de la Construcció, RS Pimes Associació Valenciana i Món Jove Associació, perquè acrediten estar al corrent de les obligacions tributàries i davant la Seguretat Social. Acordant posposar per a una posterior reunió de la Comissió d'Avaluació l'elevació de proposta motivada de resolució d'aquestes entitats».  
  
Cinqué. En compliment d'allò que s'ha establit per la Resolució d'11 d'agost de 2017, la Comissió d'Avaluació prevista en la base reguladora cinquena es va reunir en data 11 de setembre de 2016, per a avaluar els dits expedients d'acord amb els criteris objectius d'atorgament establits en la base reguladora sisena, i elevar proposta motivada de resolució atenent a allò que s'ha disposat per la base reguladora setena.  
  
Respecte de l'entitat Associació Més Responsables, la Comissió d'Avaluació va acordar elevar proposta d'inadmissió a tràmit de la sol·licitud formulada, ja que després d'examinar la comissió la documentació presentada, queda acreditat que l'entitat no disposa de seu o delegació permanent en el territori de la Comunitat Valenciana en el moment de finalització del termini de presentació de sol·licituds, això pels motius arreplegats en l'acta de la sessió.  
Respecte de les entitats Federació Valenciana d'Empresaris de la Construcció, RS Pimes Associació Valenciana i Món Jove Associació, en la reunió de la Comissió d'Avaluació es van exposar les pautes generals per a formular la proposta i els criteris seguits per a realitzar la corresponent baremació, i la proposició d'assignació d'una quantitat econòmica en funció de la puntuació obtinguda per l'entitat local sol·licitant, que va ser aprovada per unanimitat dels assistents, constant tot això en l'acta de la sessió en què s'efectua la proposta motivada de la resolució.  
  
Així mateix en l'acta esmentada es van reflectir els motius que han portat a distingir entre l'import sol·licitat i el subvencionable, en el cas de les entitats següents:  
A) Respecte de l'entitat Món Jove Associació per a la solidaritat i la cooperació, en el pressupost presentat han inclòs partides destinades a despeses de restauració i altres conceptes com samarretes i mostres culturals i gastronòmiques, per import de 1.785,00 euros, conceptes no inclosos en l'apartat 1 a) de la base reguladora segona d'aquesta convocatòria, i que per tant, han de deduir-se de l'import de 5.135,00 euros sol·licitat, passant a ser la quantia subvencionable de 3.350,00 euros.  
  
B) Respecte de l'entitat RS pimes Associació Valenciana, la diferència entre la quantia sol·licitada i la subvencionable està motivada perquè en el nou pressupost aportat per l'entitat després del requeriment efectuat, la quantia sol·licitada passa a ser de 3.791,22 euros en compte de 3.937,44 euros.  
  
  
Fonaments de dret  
  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com amb els articles 1 i 3 del Decret 160/2015, de 18 de setembre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació, l'òrgan competent per a resoldre els expedients tramitats és el conseller de Transparència, Responsabilitat Social, Participació i Cooperació.  
No obstant això, d'acord amb el que estableix la base reguladora dotzena de l'Ordre 6/2016, de 14 de setembre, en relació amb l'apartat deu de la resolució de convocatòria, i de conformitat amb l'article 9 de la Llei 40/2015, d'1 d'octubre, de règim jurídic del sector públic, la competència per a resoldre sobre les sol·licituds de subvencions d'aquesta convocatòria està delegada en la persona titular de la Direcció General de Responsabilitat Social i Foment de l'Autogovern.  
  
II. De conformitat amb l'apartat 1 de la base reguladora desena, la Direcció General de Responsabilitat Social i Foment de l'Autogovern s'ha encarregat d'ordenar i instruir el procediment, acordant totes les actuacions necessàries per a la determinació, coneixement i comprovació de les dades en virtut de les quals escau adoptar la resolució pertinent.  
III. La Llei 14/2016, de 30 de desembre, de Pressupostos de la Generalitat per a l'exercici 2017, preveu, dins de l'aplicació 84.38.67.298.02 (programa denominat Responsabilitat social i foment de l'autogovern), la línia pressupostària S8055000, destinada a finançar la concessió de subvencions a associacions, fundacions i altres entitats i organitzacions sense ànim de lucre de la Comunitat Valenciana, per a la realització d'actuacions relacionades amb la formació i divulgació en matèria de responsabilitat social, amb un import màxim global de 75.000. - (setanta-cinc mil euros).  
IV. La Comissió d'Avaluació, de conformitat amb les bases reguladores sisena i setena, ha elevat la corresponent proposta motivada de resolució, en data 11 de setembre de 2017, per unanimitat, proposta motivada de resolució en els termes que figuren en l'acta incorporada a l'expedient de tramitació i que s'assumeix en la seua integritat.  
  
En virtut de tot el que s'ha dit adés i de les altres normatives de pertinent aplicació, resolc:  
  
Primer  
Inadmetre a tràmit la sol·licitud formulada per l'entitat Associació Més Responsables, per no complir amb les previsions establides en la base reguladora tercera de l'esmentada Ordre 6/2016, de 14 de setembre, per no disposar l'entitat d'una seu central o delegació permanent en el territori de la Comunitat Valenciana en el moment de finalització del termini de presentació de sol·licituds.  
  
Segon  
Concedir a les entitats que figuren en l'annex les puntuacions que s'hi indiquen per aplicació dels criteris objectius d'atorgament previstos en la base reguladora sisena, així com els imports econòmics que també es ressenyen en l'annex esmentat, calculats com a percentatge corresponent sobre les quantitats subvencionables, de conformitat amb la proposta motivada de resolució efectuada per la Comissió d'Avaluació i amb càrrec a la línia pressupostària S8055000, destinada, dins de l'aplicació 53.48.48.777.72 (programa denominat Responsabilitat social i foment de l'autogovern), a finançar, en el marc de la Llei 14/2016, de 30 de desembre, de Pressupostos de la Generalitat per a l'exercici 2017, la concessió de subvencions destinades a associacions, fundacions i altres entitats i organitzacions sense ànim de lucre de la Comunitat Valenciana per a la realització d'actuacions relacionades amb la formació i divulgació en matèria de responsabilitat social, amb un import màxim global de 75.000. - (setanta-cinc mil euros).  
  
Les entitats beneficiàries hauran de complir les obligacions previstes en la base reguladora quarta, interpretada en connexió amb la resta de l'Ordre 6/2016, de 14 de setembre, de la Conselleria de Transparència, Responsabilitat Social, Participació i Cooperació, així com amb les previsions arreplegues en la Resolució de 3 d'abril de 2017, d'aqueix mateix departament del Consell, amb especial atenció a l'obligació de respectar el termini màxim de justificació de la subvenció rebuda, que venç, d'acord amb l'apartat onze de l'última Resolució mencionada, el 31 d'octubre de 2017.  
En atenció a la base reguladora quinze, la Direcció General de Responsabilitat Social i Foment de l'Autogovern aplicarà el pla de control aprovat per Resolució del conseller de Transparència, Responsabilitat Social, Participació i Cooperació, firmada el 31 de maig de 2017 i disponible en l'àrea de Responsabilitat Social i Foment de l'Autogovern, de la pàgina web del departament del Consell, www.transparencia.gva.es  
D'acord amb l'apartat 5 de la base reguladora onze, en relació amb l'apartat deu de la resolució de convocatòria, així com amb els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, contra aquesta resolució, que posa fi a la via administrativa, cabrà interposar els recursos següents:  
a) Recurs potestatiu de reposició en el termini d'un mes davant la persona titular de la Conselleria amb competències en matèria de foment de l'autogovern i desenvolupament estatutari.  
b) O bé directament recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjuí que les entitats interessades puguen interposar qualsevol altre recurs que hi estimen pertinent.  
  
València, 21 de setembre de 2017.- El director general de Responsabilitat Social i Foment de l'Autogovern: Josep Ochoa Monzó.